# name
Empresari i capitalista a la manufactura catalana del segle XVIII. Introducció a l'estudi de les fàbriques d'indianes

# metadata.dc.description.abstract[].value
Que existeix una continuïtat entre les fàbriques d'indianes del segle XVIII i les fàbriques mecàniques de mitjan segle XIX, és un fet del qual hi ha consciència des de sempre. Ara bé, en que pot consistir aquesta continuïtat del sector cotoner català, quins són els ponts estesos a través de la crisi industrial del primer terç del segle XIX i quina la seva real transcendència històrica, són ja aspectes molt menys aclarits. Les modernes investigacions sobre la indústria del Vuit-cents no han canviat de manera decisiva el panorama en aquest punt concret, principalment perquè han encarat el problema de les fàbriques d'indianes setcentistes com a tema subsidiari i han tendit a aplicar per a la valoració dels esdeveniments del segle XVIII criteris elaborats a partir de l'estudi de fets posteriors. Aquests criteris sovint es demostren poc comprensius envers un fenomen de natura ben diferent de la indústria mecanitzada i que exigeix, per aquesta raó, una anàlisi separada.

# metadata.dc.publisher[].value
Universitat Pompeu Fabra - Universitat de València

# metadata.dc.source[].value
Articles publicats en revistes (Geografia)

# metadata.dc.title[].value
Empresari i capitalista a la manufactura catalana del segle XVIII. Introducció a l'estudi de les fàbriques d'indianes